வேலூர் மாவட்ட முதன்மைக் கல்வி அலுவலரின் செயல்முறைகள்,

முன்னிலை : திரு.க. முனுசாமி, M.Sc.,M.A.,B.Ed.,M.Phil.,MBA.,

ந.க.எண்.2210/ஆ3/2022 நாள் : .12.2022

|  |  |
| --- | --- |
| பொருள் | பள்ளிக் கல்வி – ஆதிதிராவிடர் நலம் - கல்வி உதவித் தொகை திட்டம் - 2021 - 22 ஆம் கல்வியாண்டு வங்கிக் கணக்கு தவறாக உள்ளதால் மாணவர்களுக்கு கல்வி உதவித்தொகை வழங்க இயலாத மாணவர்களின் சரியான வங்கி கணக்கு விவரங்களை இணைய வழியில் பதிவேற்றம் செய்தல் - சார்பு. |
| பார்வை | வேலூர் மாவட்ட ஆதிதிராவிட மற்றும் பழங்குடியினர் நல அலுவலரின் கடித நக.எண்.கே6/2902/2022 நாள்.10.11.2022 மற்றும் 24.11.2022 |

-----

வேலூர் மாவட்டம் பார்வையில் காணும் கடிதத்தில் 2021 - 22 ஆம் கல்வியாண்டில் போஸ்ட் மெட்ரிக் கல்வி உதவித் தொகை திட்டத்தின் கீழ் பள்ளிகளில் பயிலும் மாணாவர்களின் தவறான வங்கி கணக்கு விவரங்கள் காரணமாக ஒன்றிய அரசின் 60 விழுக்காடு கல்வி உதவித்தொகை வழங்க இயலாத மாணவர்களின் பெயர் பட்டியல் கல்வி உதவி தொகை இணைய தளத்தில் உள்ளதாகவும் இணைய தளத்தில் கொடுக்கப்பட்டுள்ள இணைப்பினை பயன்படுத்தி பள்ளிகளின் Office Log in பயனர் குறியீடு மற்றும் கடவுச் சொல் கொண்டு மாணவர்களின் சரியான வங்கி கணக்கு விவரங்களை 15.11.2022க்குள் அவசரம் கருதி உள்ளீடு செய்யுமாறு தெரிவிக்கப்பட்டு இருந்தது.

ஆனால் இதுநாள் வரை இணைப்பில் கண்டுள்ள கீழ்கண்ட பள்ளித் தலைமை ஆசிரியர்கள் சரியான வங்கி கணக்கு விவரங்களை பதிவேற்றம் செய்ய வில்லை மேலும் வங்கி கணக்கு விவரங்களை பதிவேற்றம் செய்வதற்கு இதுவே இறுதி வாய்ப்பு என்பதையும் இச்செயல்முறைகள் கிடைக்கப்பெற்ற இரு தினங்களுக்குள் சரியான வங்கி கணக்கு விவரங்களை சமர்ப்பிக்க தவறினால் ஒன்றிய அரசின் 60 விழுக்காடு கல்வி உதவித் தொகையினை சார்ந்த மாணவர் பெறாததற்கு சார்ந்த பள்ளித் தலைமை ஆசிரியர்கள் முழுப்பொறுப்பேற்க நேரிடும் என திட்டவட்டமாக தெரிவிக்கப்படுகிறது.

இணைப்பு. மாணவர்களின் விவரங்கள் (ஒம்/- க.முனுசாமி)

முதன்மைக் கல்வி அலுவலர்,

வேலூர்.

பெறுநர்

சார்ந்த பள்ளித் தலைமையாசிரியர்கள்,வேலூர் மாவட்டம்.

நகல்

1. மாவட்டக் கல்வி அலுவலர், (இடைநிலைக் கல்வி) வேலூர் (தொடர் நடவடிக்கை பொருட்டு)

2. மாவட்ட ஆதிதிராவிட மற்றும் பழங்குடியினர் நல அலுவலர், வேலூர் அவர்களுக்கு தகவலுக்காக கனிவுடன் அனுப்பலாகிறது.